Război total.. la foc mocnit în noul PNL. Liderii vechiului PNL bat țara în lung și în lat pentru a le transmite vechilor liberali că foștii pdl-iști trebuie nimiciți peste tot. ÎN acest moment nu mai avem nevoie de ei. Premierul va fi al nostru și ne-ar face un mare bine dacă ar pleca.

Citește și: Lider PNL: Deja amantele au pregătite locurile de director/ STENOGRAME EXPLOZIVE

Mesajul a fost transmis la cel mai înalt nivel al vechiului PNL de Teodor Atanasiu (principalul negociator al partidului), senator și vicepreședinte al vechiului PNL și de Marian Petrache, secretar general al vechiului PNL și președinte al CJ Ilfov. De față a fost și Alina Gorghiu, co-președinte al noului PNL.

stiripesurse.ro vă prezintă mesajul transmis care aruncă în aer imaginea de bună conviețuire afișată de mai marii PNL la București. În fapt războiul e total în teritoriu pentru controlul organizațiilor în perspectiva alegerile de anul viitor:

Teodor Atanasiu, senator și vicepreședinte al PNL (coordonator al PNL vechi pe București):

"Noi fara PD nu câștigam președintele. Ne-am ținut de nas și am făcut un compromis. Altfel nu se putea. Vă mai spun un lucru. Am făcut un lucru, eu zic deștept chiar dacă în Bistrița e un puțin altfel. Un lucru deștept de ce? Noi am făcut o fuziune paritară în care noi am dat numele partidului, sigla partidului, candidatul la președinție al partidului și ei ne-au dat sediul (râsete), locația în care să funcționăm.

Gândiți-vă că avem 28 de județe în care noi conducem în fuziunea asta paritară. Mai mult de atât nu puteam obține. Eu vă spun că le-am dat și iluzia că o să aibă prim-ministru. N-o să-l mai aibă. Vă dau în scris că nu o să-l aibă!

(rasete)

-Cu toate că nu prea e corect! (spune cineva din sală) Nu e corect deloc, dar n-am nicio reținere. Nu-i corect, dar dacă mâine ai prim-ministrul poți face ce vrei și ai tot.

Deci partidul ăsta va fi al vostru, nu al lor. Sa fie foarte clar! A fost și va fi al nostru.

Am avut nevoie de ei, acum nu mai am nevoie. Le-am spus că dacă pleacă mâine îmi fac un bine. Tot cu 45% rămân și nu mă mai întreabă nimeni ce e cu Boagiu, ce-i cu Anastase, ce-i cu Boc, ce-i cu dracu și cu lacu.…Îmi fac un bine dacă pleacă…Nu o sa plece, nu-s prosti. O sa conviețuim cu ei. Liderii lor o sa dispară rând pe rând!.

Nota: Declarațiile au fost făcute într-o consfătuire vechiului PNL în județul Bistrița.

Citește și: Noua strategie a PNL: PMP, PLR, PNȚ și partidul lui Fenechiu trebuie destructurate/STENOGRAME AUDIO

Citește și: Lider PNL: Deja amantele au pregătite locurile de director/ STENOGRAME EXPLOZIVE

Vezi și: EXCLUSIV Războiul liberalo-liberal ia amploare: Lui Blaga îi e frică/ STENOGRAME AUDIO